ฝังยาคุมค้ะ แต่มีเพศสัมพันธ์หลังฝัง2วันค้ะ ตอนนี้ฝังได้เกือนเดือนแล้ว มีประจำเดือนค้ะมานิดเดียว พอหายมีน้ำสีดำไหลออกมาเกือบครึ่งเดือนแล้วค้ะ มีอาการเบื่ออาหาร น่ามืดบ่อยมาก จะเป้นอะไรไมค้ะ มีสิทธิ์ตั้งครรภ์ไม
สวัสดีค่ะ หากได้ฝังยาคุมกำเนิดภายในไม่เกิน 5 วันนับตั้งแต่มีประจำเดือนมา ยาฝังก็ยังออกฤทธิ์ในการป้องกันการตั้งครรภ์ได้ทันทีแต่หากได้ฝังยาคุมกำเนิดในช่วงเวลาอื่น ยาฝังจะยังไม่สามารถออกฤทธิ์ในการป้องกันการตั้งครรภได้ทันที ต้องใช้เวลาอย่างน้อย 7 วัน ดังนั้นหากไม่ได้ฝังภายใน 5 วันนับตั้งแต่มีประจำเดือนมา การมีเพศสัมพันธ์ที่ 2 วันหลังการฝังยาคุมกำเนิด ย่อมมีโอกาสที่จะตั้งครรภ์ได้อย่างไรก็ตาม หากหลังการฝังยาคุมกำเนิด ได้มีประจำเดือนมา ก็ไม่น่ามีการตั้งครรภ์เกิดขึ้น ส่วนน้ำสีดำที่ไหลจากช่องคลอด น่าจะเป็นเลือดเก่า ซึ่งการไหลออกกะปริดกะปรอยมาเกือบเดือนดังกล่าว อาจเป็นผลข้างเคียงของยาฝังคุมกำเนิดได้ หากเลือดที่ออกมีปริมาณไม่มาก ไม่มีปวดท้องน้อย และค่อยๆ ลดลงจนหายไป ก็ไม่ได้อันตรายแต่อย่างใด แต่หากมีเลือดออกปริมาณมากขึ้น มีปวดท้องน้อย ควรไปพบแพทย์ค่ะส่วนอาการหน้ามืดบ่อยๆ เกิดได้จากหลายสาเหตุ เช่น มีความเครียด วิตกกังวล พักผ่อนไม่เพียงพอ นอนไม่หลับ มีโลหิตจาง หัวใจเต้นผิดจังหวะ เป็นต้น หากยังคงมีอาการหน้ามืดบ่อยๆ ควรพบแพทย์เพื่อหาสาเหตุเช่นกันค่ะ